[{"text_idx": "#000000", "text": "Laura vegan ja pakendivaba kuu kogemused"}, {"text_idx": "#000001", "text": "Oktoobrikuu oli minu jaoks pakendivaba kuu. Lisaks sellele ka vegankuu. Eesma\u0308rgiks oli ideaalis mitte u\u0308ldse pru\u0308gi juurde tekitada (va\u0308lja arvatud bioja\u0308a\u0308tmed). Nii suured sihid ikka seeto\u0303ttu, et oleks vo\u0303imalikult vo\u0303imatu endale vabandusi leida.Ettevalmistusi ma ei teinud ehk ei ostnud kappi pakenditooteid ta\u0308is. Kuigi pean tunnistama, et sain o\u0303igepea aru, kui palju mul neid niigi on."}, {"text_idx": "#000002", "text": "Veganluse osas ei olnud muutus ka meeletu tulema, sest enamasti so\u0308o\u0308ngi ma ainult ta\u0308istaimselt. Harva satub siiski ka muna, juustu vo\u0303i kala mu toidu sisse."}, {"text_idx": "#000004", "text": "Algus oli lihtne. Esimesel na\u0308dalal ja\u0308tkus ootamatult ko\u0303iki varem soetatud toiduaineid ja muid tooteid. Samuti olin kodus ning sain pidevalt endale toitu kaasa teha kui ka kodus su\u0308u\u0308a. See kodukriteerium kehtib nii veganluse kui ka pakendite kohta. Teadsin, et Tartu Biomarketist saab pakendita kuivaineid osta ja ko\u0308o\u0308gi- ja puuvilju olen niikuinii alati ilma kilekotita ostnud. U\u0308he korra sattusin Prismasse ka selle aja jooksul. Seal ei pa\u0308a\u0308senud kahjuks hinnakleepsudest."}, {"text_idx": "#000006", "text": "Asjale ei aidanud ka see kaasa, et mu ema mulle vahepeal paki saatis. Pakk oli iseenesest va\u0308ga tore \u2013 ta\u0308is kodukasvatatud paprikaid ja tomateid ja muud head ning paremat. Sain sealt aga paraja portsu (kuigi taaskasutatud!) pakendeid. U\u0308he paki saatis ta veel oktoobri jooksul ja seal olid ko\u0303ik juurikad vahvalt paberkotikestesse ma\u0308ssitud. \ud83d\ude42"}, {"text_idx": "#000007", "text": "Esimese na\u0308dala lo\u0303pp to\u0303i aga to\u0303siseid va\u0308ljakutseid. Tegime Pa\u0308rnus u\u0308ht u\u0308ritust ja see ta\u0308hendas 2 pa\u0308eva peaaegu pausideta ajagraafikut. Algselt siiski olid seal ka vo\u0303rdlemisi arvestatavad pausid, mille ka\u0308igus lootsin enda toiduvarusid ta\u0308iendada. Need kukkusid aga a\u0308ra. Seisin valiku ees, kas su\u0308u\u0308a 2 pa\u0308eva ja\u0308rjest ainult banaane ja o\u0303unu vo\u0303i minna poodi ja osta midagi pakendatut vo\u0303i su\u0308u\u0308a lihapirukaid ja kanasuppi (need olid u\u0308rituse toitlustus). Valisin poe. Seega tuli minu pakendihunnikusse u\u0308ks Biomenu vo\u0303ileiva karp ja u\u0308ks pa\u0308hklite-rosinate pakend. Peale selle so\u0303in sel o\u0303htul banketil ka juustu ja kala sisaldavaid sna\u0308kke, sest mu ko\u0303ht oli nii tu\u0308hi ja ma ei olnud tihanud pausi ajal rohkem pakenditega tooteid soetada."}, {"text_idx": "#000009", "text": "See va\u0308iksema pru\u0308gikogusega pilt on nendest pakenditest, mida ma oktoobri jooksul ostsin. Peale Pa\u0308rnu tavaari kuulub sinna ka 3 tofupakki, sest mul ei olnud aega ega vo\u0303imalust seda ilma pakendita saada ning ma va\u0308ga igatsesin midagi soolast ja tihket. Suur isu tuli igatahes peale ja see oli justkui panus veganlusse selle kuu raames. Juustupakk on absoluutselt mo\u0303ttetu ost, sest la\u0308ksin u\u0308hele hommikuso\u0308o\u0308gile, kus oleks muidu tavalist juustu pakutud. Lo\u0303ppkokkuvo\u0303ttes ei kasutatud u\u0308ldse juustu. Oh well."}, {"text_idx": "#000010", "text": "Kas ma ka\u0308isin selle aja jooksul ka va\u0308ljas so\u0308o\u0308mas? Oojaa. U\u0308ks hetk tekkis ikka tunne, et sojapiima cappuccino on just see, mida ma vajan ja tundus mo\u0303nus ka salatilehti oma taldrikust leida. Leidsin end mo\u0303ttelt, et va\u0308ljas so\u0308o\u0308mine on vastutuse kellelegi teisele andmine. Keegi teine lihtsalt vo\u0303tab sinu eest selle pakendi a\u0308ra. Aeg-ajalt on ikka tore, kui keegi teine vastutab."}, {"text_idx": "#000012", "text": "Mida ma endaga sellest kuust kaasa vo\u0303tan? Ko\u0303ik need pakendivabade toodete saamise kohad ja vo\u0303imalused. Kindlasti ka palju planeerimist toidu osas ja veel enam ehk isegi aja osas. Ajapuudus on see, mis paneb (va\u0308hemalt mind) kehvemaid valikuid tegema. Usun, et see ei ja\u0308a\u0308 mu viimaseks pakendivabaks kuuks, sest see on hea vo\u0303imalus enda hetkeolukorda kriitiliselt hinnata. Ja veganlus... Sellega on mul u\u0308ks pikem ra\u0308nnak ning sellest vast mo\u0303ni teine kord. Taimed on maitsvad!"}, {"text_idx": "#000013", "text": "Maitseained, kus te olete? Soolavabadus jo\u0303udis minuni. Lisaks ka muude u\u0308rtide puudus. O\u0303nneks sattusin Viljandisse Rohelise Maja Kohvikusse, kus sain nii himaalaja soola, musta pipart kui ka kaneeli."}, {"text_idx": "#000018", "text": "Mo\u0308o\u0308dunud laupa\u0308eval osales Slow esmakordselt Tallinna Taimetoidumessil koos ligi saja teise toreda et..."}, {"text_idx": "#000019", "text": "Noor mees, u\u0308ksi ja alasti, laskub kortermaja trepist alla ta\u0308navale, o\u0303ngitseb pru\u0308gikastist viigilehek..."}]